open-index/open-wikipedia-markdown huggingface dataset:
Juodasis pirmadienis (1987)

**Juoduoju pirmadieniu** () vadinama 1987 m. spalio 19 diena, kai ženkliai smuko pasaulio vertybinių popierių biržų indeksai. Krizė prasidėjo Honkonge, tuomet pasiekė Europą ir JAV. Dow Jones Industrial Average indeksas krito labiausiai per visą jo skaičiavimo istoriją – 508 punktais iki 1738,74 (22,6 %).

Taip pat pavadinimais *[[Juodasis ketvirtadienis|Juodasis trečiadienis]]* ir *[[Juodasis ketvirtadienis]]* vadinamos 1929 metų spalio 28 d. ir 29 dienos, po kurių prasidėjo Didžioji krizė vakarų ekonomikoje.

## Nuostoliai
Jo kritimas atsiliepė viso pasaulio ūkiui. Australijoje vertybinių popierių biržos į spalio pabaigą prarado 41,8 %, Kanados – 22,5 %, Honkongo – 45,8 %, Jungtinė Karalystė – 26,4 %.

Vertybinių popierių vertės kritimas 1987 metais buvo labai netikėtas, nes nebuvo jokių priežasčių ar įvykių, pagal kuriuos tai būtu buvę galima nuspėti. Šis įvykis privertė suabejoti dauguma ekonomikos teorijų.

Kurį laiką prekyba pasaulinėse vertybinių popierių biržose buvo sustabdyta, nes to laiko skaičiavimo technika nesugebėjo apdoroti padidėjusių orderių skaičių. Tai leido Federalinei rezervų sistemai ir centriniams bankams įsikišti ir sušvelninti finansinės krizės plitimą.

## Krizės priežastis
Didelis 1986 metų ekonomikos augimas JAV pradėjo lėtėti. 1987 metų pradžioje vertybinių popierių biržos dalyviams pradėjo atrodyti, kad ekonominis nuosmukis baigėsi, ir ekonomika netrukus vėl pradės augti. Vertybinių popierių biržoje buvo stebimas didelis suaktyvėjimas, rugsėjo mėnesį sulaukęs savo apogėjaus.

Svarbiausiomis krizės priežastimis tradiciškai laikomi programinis treiningas, likvidumas, rinkos pervertinimas ir psichologija. Šiomis priežastimis bandoma paaiškinti, kodėl rugsėjo 19 d. vertybinių popierių vertė taip greitai ir smarkiai krito ir kodėl krizė palietė ne tik JAV ekonomiką.

Populiarus aiškinimas yra programinio treiningo pasitelkimas. Programiniuose treininguose kompiuteriai automatiškai vykdo sandorius. Po žlugimo daug rinkos dalyvių pasmerkė aklą pasitikėjimą rinkos tendencijomis ir vertybinių popierių pardavinėjimą krentant kainoms.

Ekonomisto Ričardo Rono nuomone, tarptautinės krizės priežastys prieštarauja bandymams paaiškinti šią krizę programiniu treiningu. Tuo momentu programinis treiningas daugiausiai buvo paplitęs JAV, o krizė prasidėjo Honkonge, paplito po Europą ir tik galiausiai smogė per JAV.
 
Pagal kitą populiarią teoriją, krizės priežastis buvo didžiojo septyneto (*G-7*) valstybių monetarinių politikų nesuderinimas. JAV norėdama išlaikyti dolerį ir sumažinti infliaciją įvykdė labai didelius pakeitimus monetarinėje politikoje, to nesuderinusi su Europos valstybėmis.

## Nuorodos
* Juodasis pirmadienis 1987  (anglų kalba)
* Juodasis pirmadienis 1929  (anglų kalba)
Pirminis dokumentas

**Pirminis dokumentas** – buhalterinis dokumentas, kuris sudaromas vykdant ūkines operacijas ir yra pirmas liudijimas apie įvykusį faktą.

Jis patvirtiną atliktą operaciją ir turi juridinę galią, nustato atsakomybę atskirų vykdytojų už atliktas operacijas. Prie pirminių dokumentų priskiriama: sąskaitos faktūros, pajamų orderius, išlaidų orderius, reikalavimus, perdavimo aktus. Visi pirminiai dokumentai turi turėti visus teisės aktais numatytus rekvizitus.
Saldo

**Saldo** (ital. *saldo* – likutis) – buhalterinėje apskaitoje sąskaitos likutis yra skirtumas tarp debeto ir kredito. *Debetinis likutis* (debetas didesnis už kreditą) nurodo ūkinių priemonių likutį nurodyta data ir parodomas balanso aktyve. *Kreditinis saldo* (kreditas didesnis už debetą) nurodo ūkinių priemonių likutį ir nurodomas balanso pasyve. Jeigu sąskaita neturi likučio (saldo lygus nuliui), ji vadinama uždaryta.

Tarptautinėje prekyboje saldo naudojamas nurodyti skirtumą tarp eksporto ir importo sumos. *Teigiamas prekybos balanso saldo* nurodo, kad eksportuojama daugiau, negu importuojama, *neigiamas* – importuojama daugiau negu eksportuojama. Mokėjimo balanse teigiamas saldo reiškia, kad valstybės įplaukos viršija išlaidas, o neigiamas saldo, kad išlaidos viršija įplaukas.
Storno

*Storno (apskaita) – padaryto įrašo atstatymas;
*Storno (draudimas) – rodiklis, parodantis draudiminio portfelio sumažėjimą galiojančios ilgalaikės gyvybės draudimo sutarties už ataskaitinį laikotarpį.
Farerų salų vėliava

**[[Farerų salos|Farerų salų]] [[vėliava]]** – baltame stačiakampiame fone raudonas skandinaviškas kryžius paryškintas mėlynomis fimbromis (plona juostelė aprėminanti figūrą).

## Istorija
Kilusi iš daniškosios Dannebrog vėliavos. Vietos gyventojų vadinama **Merkið**. Vėliava buvo sukurta į Kopenhagą studijuoti atvykusio *Jens Oliver Lisberg* kartu su kitais dviem kraštiečiais. Gimtajam krašte jis ją pirmą kartą iškėlė 1919 m. birželio 22 d. Apie 1931 m. tapo dažnai naudojama, tačiau neturėjo neoficialaus statuso. Antrojo Pasaulinio karo metais, salas perimus britams, jie, norėdami atskirti Farerų laivus nuo Vokietijos okupuotos Danijos vėliavos, 1940 metų kovo 25 d. įteisino vėliavą kaip oficialų Farerų salų simbolį. Danijos vyriausybė galutinai įteisino vėliavą 1948 m. kovo 23 d, o kovo 25 - oji buvo paskelbta Vėliavos diena.

## Simbolizmas
Balta spalva yra tyro, švaraus dangaus ir jūros, kuri skalauja valstybės krantus, putų spalva, raudona ir mėlyna tradicinių galvos apdangalų spalvos. Vėliava spalvomis ir struktūra panaši į Norvegijos vėliavą.
Brotherhood of Man

**Brotherhood of Man** – 70-ųjų britų popgrupė, kurios nariais buvo – Sandra Stevens, Nicky Stevens, Lee Sheridan ir Martin Lee. Dainos *Angelo* ir *Figaro* buvo užėmusios Jungtinės Karalystės populiariausių dainų sąrašo pirmąją vietą.

1976 m. su daina *Save your kisses for me* grupė laimėjo Eurovizijos dainų konkursą. Daina parašyta grupės ABBA dainų stiliumi.
2005 m. spalį *Brotherhood of Man* pasirodė jubiliejiniame Eurovizijos dainų konkurso renginyje „Congratulations“.

## Nariai
* Nicky Stevens (g. 1951 gruodžio 3 d., Karmatenas, Velsas).
* Sandra Stevens (g. 1949 lapkričio 23 d., Lidsas, Jorkšyras).
* Martin Lee (g. 1949 lapkričio 26 d., Sarėjus).
* Lee Sheriden (g. 1949 balandžio 11 d., Bristolis).

## Singlai
* *United we stand*
* *Kiss Me, Kiss Your Baby*
* *Where are you going to my love*
* *Save your kisses for me*
* *My sweet Rosalie*
* * Oh boy (the mood I'm in)*
* *Angelo*
* *Figaro*
* *Beautiful lover*
* *Middle of the night*
* *Lighting flash*

## Nuorodos

* Oficiali grupės svetainė

|-
Vanjė taisyklė

**Vanjė taisyklė** – principas, kurį 1840 m. paskelbė I. Vanjė. Jis teigia, kad apskaita vedama įmonės, o ne savininko vardu, ir tuo remiantis savininkas atsako už įmonės skolas tik savo indėlio ribose.

Lietuvos įstatymai numato, kad už akcinių ir uždarųjų akcinių bendrovių skolas atsako tik bendrovė savo turtu. Jei skola atsirado nustačius, kad buvo klastojami dokumentai bendrovės vardu, vis tiek už tokią skolą atsako tik bendrovė savo turtu. Tokiu atveju dokumentus suklastojusius asmenis nėra nuo kokios sumos bausti. Už bendrovių skolas neatsako akcininkai (išskyrus savo indėlių į bendrovę), bendrovės vadovai, vyriausiasis buhalteris ir visi kiti bendrovių darbuotojai. Prie bendrovių skolos priskiriami įsiskolinimai už prekes, paslaugas, paimtus kreditus, nesumokėtus mokesčius, algas ir kt.

Taip pat Lietuvos įstatymai numato, kad už individualios įmonės skolas atsako savininkas visu savo turtu. Jei jis nepajėgus padengti skolos, laikoma, kad jis turtą iššvaistė ir už tai gali net patekti į kalėjimą.
Baremo taisyklės

**Barėmo taisyklės** – nurodo, kokiems įvykiams atsitikus kas buhalterinėje apskaitoje didėja ar mažėja.

Šios taisykles sukurtos F. Barėmo XVIII a.

* balanso aktyve esanti sąskaita debetuojama (didinama), jeigu į ją fiksuojamas vertybių padidėjimas;
* balanso aktyve esanti sąskaita kredituojama (mažinama), jeigu į ją fiksuojamas vertybių sumažėjimas;
* jeigu vienos vertybės sumažėja ir nepadidėja kitos vertybės, tai debetuojama (mažinama) įmonės savininko balanso pasyve esanti sąskaita;
* jeigu padidėjus vienoms vertybės kitų vertybių nesumažėja, tai kredituojama (didinama) įmonės savininko balanso pasyve esanti sąskaita.
Visa tai galima apibendrinant pasakyti «įplaukos apskaitoje susietos su išlaidomis».
Ataskaitinis laikotarpis

**Ataskaitinis periodas** – laiko tarpas apibrėžtas buhalterinę apskaitą reglamentuojančiais normatyviniais aktais, kuris apima ūkio subjekto veiklos rezultatus ir ūkinius įvykius.

Valstybė nustato už per kokį periodą reikia pateikti duomenis apie ūkio subjekto veikos rezultatus. Jie įforminami ataskaitomis. Paprastai už tokius pačius ataskaitinius periodus sudarytomis ataskaitomis naudojasi ir kiti informacijos vartotojai: ūkio subjekto vadovybė, akcininkai ir kt.

Įprastai ataskaitinis laikotarpis sutampa su kalendoriniais mėnesiais ar metais. Įmonės bankroto atveju jis gali baigtis bet kurią dieną. Atskaitomybėje nurodomas turimas turtas ir įsipareigojimai. Į ataskaitinį periodą įtraukiami tik tuo periodu įvykę ūkiniai veiksmai. Į ataskaitinį periodą negalima įtraukti vėliau įvykusių ūkinių veiksmų, anksčiau įvykusius veiksmus galima įtraukti tik tada, kai jie nebuvo įtraukti į praeito periodo atskaitomybę.

## Pavyzdžiai
Keletas pavyzdžių:
* Nurodyta: per mėnesį pavogta 25 automobiliai, surasta 15. Tai reiškia, kad iš 25 pavogtų automobilių gali būti nerastas nei vienas, o surasti anksčiau pavogti. Taip skaičiuojant galimi ir tokie duomenys: per mėnesį pavogta 25 automobiliai, o surasta 35.

* Apskaitos skyrius nurodė, kad įmonė skolinga už pirktas prekes 10000 Lt. Tai nereiškia, kad nedelsiant reikia 10000 Lt. apmokėti už pirktas prekes. Tiesiog jei sąskaitose faktūrose nurodyta, kad mokėti galima vėliau, gali būti taip, kad šiuo metu nieko mokėti nereikia. Tiesiog į kreditorių apskaitą buvo įtrauktos išrašytos sąskaitos - faktūros jas gavus. Taip pat ir parodytiems debitoriams dar ne laikas padengti skolas.

* Viename miestelyje 200 santuokų teko 100 skyrybų. Tai nereiškią, kad iš 200 tais pačiais metais sudarytų santuokų 100 subyrėjo. Įšsiskyrė ir ankstesniais metais susituokę žmonės, taip pat negalima sakyti, kad ½ santuokų subyra. Tiesiog gali būti, kad šiuo laikotarpiu mažiau tuokėsi ir dėl to atrodo, kad daug didesnis porų skaičius skiriasi.

Kaip matosi apskaita kartais pateikia duomenis neatsižvelgus į tendencijas, todėl neretas atvejis, kai vadovai reikalauja skaičiuoti kitaip:
* Kiek iki nurodyto laikotarpio sumokėta pinigų už praeitu laikotarpiu parduotas prekes.
* Pateikti duomenis už kelis atskirus laikotarpius, taip siekiant įvertinti tendencijas.

Tokiu būdu apskaitą vedantis asmuo turi tuos duomenis surinkti atskirai, nes Lietuvos teisės aktai nenumato tokio skaičiavimo būdo pateikimo atskaitomybėje.
Siūlapelekiai guramiai

**Siūlapelekiai guramiai** (, ) – guraminių (*Osphronemidae*) šeimos žuvų gentis.

Akvariumuose auginamos šios rūšys:
* Medspalvis guramis (*Trichogaster chuna*), anksčiau buvo priskirtas *[[Colisa]]* genčiai.
* Perlinis guramis (*Trichogaster leeri*)
* Mažapelekis guramis (*Trichogaster microlepis*)
* Melsvasis guramis (*Trichogaster trichopterus*)
* Gyvatodis guramis (*Trichogaster pectoralis*)


Image:Colisasota_male.jpg|Medspalvis guramis (*Trichogaster chuna*, sin. *Colisa chuna*)
Bendrovės balansinė kaina

**Bendrovės balansinė kaina** arba **neto – bendrovės kaina** (angl. Book value ar Curriying value) – tai aktyvų suma, atėmus įsipareigojimus.

Bendrovės balansinė vertė dažnai skiriasi nuo įmonės rinkos vertės. Vertybinių popierių rinkoje taip pat vertinamas kompanijos patikimumas, pelnas, perspektyvos.
Šokoladiniai guramiai

**Šokoladiniai guramiai** (*Sphaerichthys*) – guraminių (*Osphronemidae*) šeimos žuvų gentis.

Gentyje yra 5 rūšys:

* Vailanto guramis (*Sphaerichthys vaillanti*)
* Šokoladinis guramis (*Sphaerichthys osphromenoides*)
* *[[Sphaerichthys acrostoma]]*
* *[[Sphaerichthys selatanensis]]*
* *[[Sphaerichthys malayanus]]*

## Šaltiniai
Šokoladinis guramis

**Šokoladinis guramis** (*Sphaerichthys osphromenoides*) – guaraminių (*Belontiidae*) šeimos žuvis. Kūnas iki 5 cm ilgio, šokoladinės spalvos, su gelsvomis juostomis. Tai viena iš populiariausių akvariuminių žuvų. Į Europą atvežta 1905 m. 

Žuvys taikios, laikosi pavieniui. Patelė ikrus ir maždaug iki dviejų savaičių mailių inkubuoja burnoje. Paplitęs Boreno, Sumatroje.

## Nuorodos
''Sphaerichthys osphromenoides '' Canestrini, 1860
Perlinis guramis

**Perlinis guramis** (*Trichogaster leerii*) – guraminių (*Osphronemidae*) šeimos dažnai akvariumuose auginama žuvis. Dydis 5-11 cm. Gamtoje paplitęs Tailando, Malaizijos, Sumatros ir Borneo upėse ir ežeruose.

Perlinis guramis akvariumuose taiki žuvis, tik dauginimosi metu patinas gina savo teritoriją. Be to, patinas saugoja ikrus ir apie vieną dieną išsiritusį mailių.
Moksliniai tyrimai ir eksperimentinė plėtra

**Moksliniai tyrimai ir eksperimentinė plėtra** (, ***R&D***) – moksliniai tyrimai , produktyviųjų mokslo žinių kūrimas ir jų panaudojimas  inovacijų kūrimui, atitinkama veikla.

Mokslinius tyrimus atlieka, mokslo produktyviąsias žinias taiko, jas plėtoja tiek pavieniai individai, tiek ir jų grupės, kolektyvai, organizacijos (pvz., universitetai, moksliniai institutai, mokslinės laboratorijos). Mokslinių tyrimų ir mokslo plėtojimo padalinius turi ir kai kurios aukštųjų technologijų bendrovės (pvz., elektronikos, biotechnologijų, telekomunikacijos, farmacijos ir kt.

## Šaltiniai
Giacomo Casanova

**Giacomo Girolamo Casanova** (gimė 1725 m. balandžio 2 d. – mirė 1798 m. birželio 4 d.) – italų nuotykių ieškotojas, avantiūristas, rašytojas (rašė prancūziškai). Savo klajones ir avantiūristinius nuotykius aprašė „Dienoraščiuose“, kuriuose atspindėjo ir rokoko epochos papročius. Pagarsėjo kaip moterų suvedžiotojas, priversdavo jas įsimylėti rafinuotais būdais, kaskart vis kitokiais; jam padėdavo ir plačiai sklindanti šlovė apie nepaprastus lytinius sugebėjimus. Užkariavęs vieną moterį, gana greitai ją palikdavo, kadangi suvedžiojimas jam buvo svarbiau už pačią moterį.

Kazanovos vardas tapęs bendriniu – taip vadinami vyrai, dažnai keičiantys lytines partneres, lengvus ir trumpalaikius meilės nuotykius vertinantys labiau nei pačią meilę.
Haremas

**Haremas** (arabų k. *haram* – uždrausta, neliečiama) – namo ar rūmų dalis, skirta daugpatystę praktikuojančių musulmonų moterims (žmonoms ir sugyventinėms). Į haremą turi teisę įeiti tik sutuoktinis. Haremus turėjo ir Kinijos imperatoriai (jis vadinosi „antraisiais rūmais“ – *hongong*). Egipte faraono haremas buvo laikomas uždara teritorija.

Musulmonų papročiai leidžia vyrui turėti keturias žmonas su sąlyga, kad kiekvienai jų ir jos vaikams būtų suteikta atskira gyvenamoji vieta. Vyro santykiai su žmonomis, jų lankymo eilė būdavo griežtai reglamentuota ir vyras privalėjo šių taisyklių laikytis. Valdovai kartais turėdavo daugiau kaip 100 žmonų ir sugyventinių, tad suprantama, kad moterų lytinis gyvenimas būdavo nereguliarus. Haremuose dėl vyrų stokos dažniau nei kitur pasitaikydavo lesbiečių.
Dambauka

:: *Apie kaimą Kalvarijos savivaldybėje žr. [[Dambauka (Kalvarija)]]*.

**Dambauka** – kaimas Vilkaviškio rajono savivaldybėje, 2 km į rytus nuo Gražiškių.

## Gyventojai

## Šaltiniai
Makropodai

**Makropodai** (*Macropodus*) – guraminių (*Osphronemidae*) šeimos žuvų gentis.

Gentyje yra šios rūšys:
* *[[Macropodus erythropterus]]* 
* *[[Macropodus hongkongensis]]* 
* *[[Macropodus ocellatus]]* 
* Paprastasis makropodas (*Macropodus opercularis*). 
* *[[Macropodus spechti]]*
Dirvonai

**Dirvonais** vadinami kaimai:

* Akmenės rajone;
* Alytaus rajone;
* Anykščių rajone:
** Dirvonai I,
** Dirvonai II;
* Ignalinos rajone;
* Jurbarko rajone;
* Kaišiadorių rajone;
* Kalvarijos savivaldybėje;
* Molėtų rajone;
* Panevėžio rajone:
** Upytės seniūnijoje,
** Velžio seniūnijoje;
* Pasvalio rajone;
* Radviliškio rajone;
* Rokiškio rajone;
* Šiaulių rajone;
* Ukmergės rajone;
* Zarasų rajone.
Einamieji aktyvai

**Einamieji aktyvai** (angl. current assets) – aktyvai, kurie per vieną gamybinį ciklą ar vienerius metus gali būti paversti pinigais. Taip pat prie einamųjų aktyvų priskiriami grynieji pinigai ir pinigai banke, trumpalaikiai debitoriniai aktyvai, kiti vertybiniai popieriai, kuriuos galima greitai parduoti.

Lietuvos teisės aktai nenumato tokių duomenų pateikimo privalomoje atskaitomybėje, todėl jei juos apskaičiuoti nurodo vadovas tai apskaitos darbuotojai turi padaryti atskirai.
Aktyvas

**Aktyvas** – kairioji balanso pusė, nurodanti organizacijos turto sudėtį ir vertę balanso sudarymo dieną.

Apyvartiniams aktyvams priskiriami aktyvai, intensyviai dalyvaujantys apyvartoje. Tai medžiagos, pagaminta produkcija, debitoriniai įsiskolinimai, pinigai ir t. t.

Neapyvartiniams aktyvams priklauso aktyvai, ne taip intensyviai dalyvaujantys apyvartoje, tai pagrindinės priemonės, nematerialūs aktyvai, ilgalaikės investicijos ir t. t.

Terminas taip pat naudojamas nurodyti visą bet kokią įmonės nuosavybę.
Pasyvas

**Pasyvas** – dešinė balanso pusė, nurodanti įmonės turto savininkus, investuotojus, sugrupuotus pagal valstybės nustatytas grupes: nuosavos lėšos, paskolos ir kt.

Pasyve taip pat nurodomas ir akcininkams priklausantis turtas.
Sąskaita faktūra

**Sąskaita faktūra** – griežtos atskaitomybės dokumentas, kurį pirkėjui išrašo pardavėjas, pirkėjui perkant prekes, paslaugas ar kitą turtą.

## Turinys

Sąskaitoje faktūroje nurodomi šie duomenys:

* dokumento serija ir unikalus numeris;
* pardavėjo juridiniai duomenys;
* pirkėjo juridiniai duomenys;
* dokumento surašymo data;
* parduotos prekės ar suteiktos paslaugos, jų kiekiai (su matavimo vienetais), kainos ir sumos;
* jei pardavėjas yra pridėtinės vertės mokesčio mokėtojas – visoms išvardintoms prekėms ir paslaugoms bendrai apskaičiuojamas pridėtinės vertės mokestis;
* jei yra – nurodomas pakrovimo dokumento numeris, kartais pristatymo sąlygos ir kiti rekvizitai.

Dažnai sąskaitoje faktūroje nurodoma, per kiek laiko turi būti sumokėti pinigai. Joje pasirašo sąskaitą faktūrą surašęs pardavėjas ir prekes paėmęs ar paslaugas priėmęs asmuo, tuo patvirtindamas, kad prekes gavo ar jam buvo suteiktos paslaugos. Sąskaita faktūra paprastai išrašoma dviem, rečiau – trim egzemplioriais, turinčiais vienodą teisinę galią. Pirmasis egzempliorius perduodamas pirkėjui, antrasis lieka pardavėjui, trečiasis, jei yra – perduodamas prekių transportuotojui kaip įrodymas apie transportuojamų prekių gavimo teisėtumą. Asmuo, dirbantis pagal verslo liudijimą, vietoj sąskaitos faktūros gali išrašyti prekių (paslaugų) pirkimo–pardavimo kvitą.

Sąskaita faktūra yra pirminis dokumentas ir jo pagrindu į apskaitą įtraukiamos išlaidų ir pajamų sumos. Ji taip pat yra įrodymas, kad pardavėjas perdavė (suteikė), o pirkėjas gavo išvardintas prekes ar jam buvo suteiktos išvardintos paslaugos.

## Nuorodos

* VMI - PVM sąskaitos faktūros rekvizitai
Vartotojas

**Konsumentas** (**galutinis vartotojas**; ) – asmuo, perkantis iš gamintojo ir tiesiogiai suvartojantis prekes ar paslaugas.

Vartotojas visų pirma turi būti fizinis asmuo. Juridinį asmenį galima laikyti konsumentu, jei jis pirktų prekių ar gautų paslaugų tiesiogiai nenaudos savo veikloje.

Pagal teisinę praktiką vartotojas yra asmuo, kuris pareiškia norą pirkti, perka ir naudoja prekę ar paslaugą su verslu ar profesija nesusijusiu tikslu, t. y. vartotojo asmeniniams, šeimos, namų ūkio poreikiams tenkinti.

Vartotojai dažnai jungiasi į sąjungas, siekdami pagerinti savo pozicijas santykiuose su verslininkais, o valstybės stengiasi reguliuoti verslininkų ir vartotojų santykius.

Pirmą kartą vartotojai kaip ekonominė grupė buvo išskirta ir jos teisėmis susirūpinta XX a. viduryje JAV.
Snobo efektas

**Snobo efektas** – reiškinys, kai turtingesni žmonės pradeda mažiau pirkti kai kurių prekių ar net visai nustoja jas pirkti, nes jų gali nusipirkti ir dažnai perka kitų sluoksnių žmonės.

Dėl šio reiškinio turtingesnių žmonių vartojimo kreivė yra žemiau tipiško pirkėjo ir jos kritimo tendencija yra greitesnė.

Prieškario Lietuvoje, paaugus pragyvenimo lygiui, turtingesnių vyrų žmonos pastebėjo, kad ir paprastų valstiečių vaikai atvedami į bažnyčią su sandalais ar batukais. Todėl buvo atvejų, kai savo vaikus į bažnyčią turtingesnių vyrų žmonos atvesdavo basus.

Įtaka paliečia ir drabužius. Augant pragyvenimo lygiui, drabužiai tapo mažiau išmarginti ornamentais, mažiau ryškūs, sumažėjo jų kiekis, o kartais jie specialiai supjaustomi (pvz., kelnės). Taip visai nenorima parodyti, kad siekiama gražių, naujų drabužių.

Anksčiau Lietuvoje ir dabar kai kuriose neturtingose valstybėse auksiniai dantys buvo ir yra prabangos simbolis. Dabar Lietuvoje, nors mokama ir brangiau, bet stengiamasi įsidėti dantis, kuo mažiau besiskiriančius nuo tikrų, norint pabrėžti ne žmogaus turtingumą, o jo sveikatą.

Toks reiškinys nulemia ir dizainerių sprendimus. Kai Vakarų valstybių automobilių gamintojams tapo sunkiau konkuruoti su Rytų automobilių gamintojais, jie pradėjo automobilių prietaisų skydelius mažinti, iškelti į automobilio vidų, lyg norėdami parodyti: jų visai nereikia.

## Taip pat skaitykite
* Vebleno efektas
* Gifeno paradoksas
* Mėgdžiojimo efektas
Didieji guramiai

**Didieji guramiai** (*Osphronemus*) – guraminių (*Osphronemidae*) šeimos žuvų gentis.

Rūšys:
* *[[Osphronemus exodon]]*
* Didysis guramis, arba milžiniškasis guramis (*Osphronemus goramy*)
* Didysis raudonuodegis guramis (*Osphronemus laticlavius*)
* Septynjuostis guramis (*Osphronemus septemfasciatus*)

## Šaltiniai
Einamieji įsipareigojimai

**Einamieji įsipareigojimai** (angl. Current liabilities) – piniginės lėšos, kurias organizacija turi sumokėti greitu laikotarpiu, įprastai per vienerius metus.

Lietuvos teisės aktai nenumato tokių duomenų pateikimo privalomoje atskaitomybėje, todėl jei juos apskaičiuoti nurodo vadovas tai apskaitos darbuotojai turi padaryti atskirai. Įmonių vadovams įprastai įdomesni įsipareigojimai trumpesni kaip vienerių metų.
Vičiūnai (reikšmės)

**Vičiūnai** yra:

* kaimas Anykščių rajone;
* Kauno miesto dalis;
* kaimai Širvintų rajone:
** Alionių seniūnijoje;
** Kernavės seniūnijoje;
* Vičiūnų grupė - didžiausias žuvų produktų gamintojas Lietuvoje.
Sunkinančios aplinkybės

**Sunkinančios aplinkybės** – aplinkybės, dėl kurių už padarytą teisės pažeidimą, nusikaltimą ir atsižvelgus į jas gali būti skiriamos griežčiausios pagal įstatymą numatytos bausmės.

Padarius nusižengimą ar nusikaltimą teisėjas ar pareigūnas atsižvelgęs į sunkinančias aplinkybes skirią didesnes ar net didžiausias nuobaudas ar bausmes numatytas įstatymais. Teisė spręsti, kiek didinti bausmę, priklauso teisėjui arba bausmę skiriančiam pareigūnui.

## Lietuvoje
Lietuvoje atsakomybę sunkinančios aplinkybės reglamentuojamos administracinių teisės pažeidimų ir baudžiamajame kodekse.
**[[Administracinis teisės pažeidimų kodeksas|Administraciniame teisės pažeidimo kodekse]] nurodytos lengvinančios aplinkybės:**
# teisės pažeidimas padarytas grupės asmenų. Organas (pareigūnas), atsižvelgdamas į atskirų asmenų dalyvavimo padarant teisės pažeidimą pobūdį ir laipsnį ar paramą išaiškinant pažeidimo padarymo aplinkybes ir jį padarant dalyvaujančius asmenis, gali jiems nepripažinti šios aplinkybės atsakomybę sunkinančia aplinkybe;
# teisės pažeidimas padarytas dėl chuliganiškų paskatų;
# teisės pažeidimas padarytas pasinaudojant stichine nelaime ar nelaimingu atsitikimu;
# teisės pažeidimas sukėlė sunkias pasekmes ar didelį turtinį nuostolį;
# pakartotinai per metus padarytas tokios pačios rūšies teisės pažeidimas, už kurį asmeniui jau buvo paskirta administracinė nuobauda;
# teisės pažeidimas padarytas asmens, kuris pirmiau buvo padaręs nusikaltimą;
# į teisės pažeidimą įtrauktas nepilnametis;
# teisės pažeidimas padarytas neblaivaus asmens arba asmenų, apsvaigusių nuo narkotinių, psichotropinių ar toksinių medžiagų. Organas (pareigūnas), skiriantis administracinę nuobaudą pagal administracinio teisės pažeidimo pobūdį, gali nepripažinti šios
aplinkybės atsakomybę sunkinančia aplinkybe.

Taip pat Administraciniame teisės pažeidimo kodekse nurodyta, kad Lietuvos Respublikos įstatymai gali numatyti ir kitas bausmę sunkinančias aplinkybes.

**[[Baudžiamasis kodeksas|Baudžiamajame kodekse]] nurodytos atsakomybę sunkinančios aplinkybės:**
# veiką padarė bendrininkų grupė. Teismas, atsižvelgdamas į kiekvieno bendrininko dalyvavimo darant nusikalstamą veiką pobūdį ir laipsnį, gali nepripažinti šios aplinkybės atsakomybę sunkinančia;
# veiką padarė organizuota grupė;
# veika padaryta dėl chuliganiškų ar savanaudiškų paskatų;
# veika padaryta kankinant nukentėjusį asmenį ar tyčiojantis iš jo;
# veika padaryta mažamečiui;
# veika padaryta asmeniui, kuris dėl ligos, neįgalumo, senatvės ar kitų priežasčių buvo bejėgiškos būklės, be jo prašymo;
# veika padaryta nėščiai moteriai, kai akivaizdu, kad ji nėščia;
# veika padaryta pasinaudojant visuomenine ar kito asmens nelaime;
# veiką padarė asmuo, apsvaigęs nuo alkoholio, narkotinių, psichotropinių ar kitų psichiką veikiančių medžiagų, jeigu šios aplinkybės turėjo įtakos nusikalstamos veikos padarymui;
# veika padaryta visuotinai pavojingu būdu arba naudojant sprogmenis, sprogstamąsias medžiagas arba šaunamuosius ginklus;
# dėl padarytos veikos atsirado sunkių padarinių.
Lengvinančios aplinkybės

**Lengvinančios aplinkybės** – aplinkybės, dėl kurių yra švelninama teisinė atsakomybė padarius teisės pažeidimą (nusikaltimą, administracinį pažeidimą).

Padarius nusižengimą ar nusikaltimą ir paaiškėjus lengvinančioms aplinkybėms gali būti sumažinta bausmė. Švelninti bausmę paliekama teisėjui ar bausmė skiriančiam pareigūnui (vad. *[[diskrecijos teisė]]*).

## Lietuvoje
Lietuvos administracinių teisės pažeidimų ir Baudžiamajame kodekse atsakomybę lengvinančios aplinkybės išvardintos skiriasi. Lengvinančios aplinkybės pagal ATPK:
# kaltininkas nuoširdžiai gailisi, padėjo išaiškinti pažeidimą ir jame dalyvavusius asmenis;
# kaltininkas savo noru atlygino nuostolį ar pašalino padarytą žalą;
# teisės pažeidimas padarytas dėl labai sunkios kaltininko materialinės padėties;
# teisės pažeidimas padarytas dėl psichinės ar fizinės prievartos;
# teisės pažeidimas padarytas pažeidžiant būtinojo reikalingumo sąlygas;
# teisės pažeidimas padarytas peržengiant būtinosios ginties ribas;
# teisės pažeidimas padarytas dėl didelio susijaudinimo, kurį sukėlė neteisėti nukentėjusiojo veiksmai;
# teisės pažeidimą padarė nepilnametis;
# teisės pažeidimą padarė nėščia moteris;
# teisės pažeidimą padarė neįgalus asmuo (I, II grupių invalidas) ar asmuo, sulaukęs 65 metų.

Taip pat Administraciniame teisės pažeidimo kodekse nurodyta, kad įstatymai gali numatyti ir kitokių atsakomybę už administracinį teisės pažeidimą lengvinančių aplinkybių.

**[[Baudžiamasis kodeksas|Baudžiamajame kodekse]] nurodytos atsakomybę lengvinančios aplinkybės:**
# kaltininkas suteikė nukentėjusiam asmeniui pagalbą arba kitais aktyviais veiksmais išvengė ar bandė išvengti sunkesnių padarinių;
# kaltininkas prisipažino padaręs baudžiamojo įstatymo numatytą veiką ir nuoširdžiai gailisi arba padėjo išaiškinti šią veiką ar joje dalyvavusius asmenis;
# kaltininkas savo noru atlygino ar pašalino padarytą žalą;
# nusikalstama veika padaryta dėl labai sunkios turtinės arba beviltiškos kaltininko padėties;
# veika padaryta dėl psichinės ar fizinės prievartos, jeigu tokia prievarta nepašalina baudžiamosios atsakomybės;
# veikos padarymui įtakos turėjo provokuojantis ar rizikingas nukentėjusio asmens elgesys;
# veika padaryta nukentėjusio asmens, kurio būklė beviltiška, prašymu;
# veika padaryta pažeidžiant nusikalstamą veiką padariusio asmens sulaikymo, būtinojo reikalingumo, profesinės pareigos arba teisėsaugos institucijų užduoties vykdymo, gamybinės ar ūkinės rizikos, mokslinio eksperimento teisėtumo sąlygas;
# veika padaryta peržengiant būtinosios ginties ribas, kai baudžiamasis įstatymas numato atsakomybę už būtinosios ginties ribų peržengimą;
# veika padaryta dėl didelio susijaudinimo, kurį nulėmė neteisėti nukentėjusio asmens veiksmai;
# veiką padarė ribotai pakaltinamas asmuo;
# veiką padarė prieš jo valią nugirdytas ar apsvaigintas asmuo;
# nepavykęs savanoriškas atsisakymas padaryti nusikalstamą veiką.
Pinigų multiplikacija

**Pinigų multiplikacija** – bendros pinigų masės padidėjimas apyvartoje, įvykdžius pinigų emisiją (išleidus naujus pinigus).

Dabar, kai pinigai nepadengti tauriaisiais metalais, valstybės gali įvykdyti pinigų emisiją. Valstybės išleisti pinigai iš karto atsiduria bankuose. Bankai juos paskolina ir paskolinti pinigai vėl atsiduria bankuose, o kartais tiesiog iš vienos sąskaitos tame pačiame banke pereina į kitą sąskaitą tame pačiame banke ir vėl bankas gali juos skolinti. Tuos pačius pinigus bankas gali tiesiog perskolinti. Toks pinigų masės augimas ir vadinamas *multiplikacija*.

## Veiksniai
Atrodytų, kad valstybei išleidus nedidelį kiekį pinigų, bankai juos galėtų perskolinti neribotą kiekį kartų, bet tam yra ribojantys veiksniai:
# Bankams nurodyta, kokį pinigų kiekį jie turi turėti rezerve. Tai reiškia kiekvieną kartą paskolinus pinigus dalį jų turi pasilikti kaip atsargą, jei dalis indėlininkų nuspręstų paimti pinigus iš banko.
# Dalis pinigų išimami grynais ir taip cirkuliuoja ūkyje.

Pavyzdžiui, valstybė išleido į apyvartą 100 tūkst. litų. Grynieji pinigai sudarė 10 %, elektroniniai pinigai 90 %. Bankams nurodyta, kad jie turi turėti 10 % atsargų nuo paskolintų pinigų. Tada multiplikaciją apskaičiuosime taip: 100 tūkst. Lt visi išleisti pinigai – 10 tūkst. Lt grynieji pinigai, likusius 90 tūkst. bankai gali tol skolinti, kol jie sudarys 10 % nuo paskolintos sumos: 90 tūkst. Lt x 100 % : 10 % = 900 tūkst. Lt. Viso 900 tūkst. Lt paskolinti pinigai + 10 tūkst. Lt grynieji pinigai = 910 tūkst. Lt. 910 tūkst. Lt. atsiradusių ūkyje : 100 tūkst. išleistų Lt. = 9.1 karto. Multiplikacijos koeficientas 9,1 karto.
Girkautai

**Girkautai** – kaimas Šiaulių rajono savivaldybėje, 5 km į pietvakarius nuo Raudėnų, prie Dabruoto upelio. Seniūnaitijos centras.

## Gyventojai

## Šaltiniai
Jurgiškiai

**Jurgiškiai** – kaimas Alytaus rajono savivaldybėje, į šiaurės vakarus nuo Radžiūnų, 6 km į pietvakarius nuo Alytaus centro. Netoli kaimo eina kelias . Gamtos paminklas – Pakaruoklių pušis.

## Gyventojai

## Šaltiniai
Mažasis guramis

**Mažasis guramis**, arba nykštukinis guramis, (, , ) – guraminių (*Osphronemidae*) šeimos žuvis, kuri dažniausiai iš šios genties rūšių auginama akvariumuose. Išvesta įvairiausių spalvingų formų. 

Dydis – iki 6 cm. Dauginimosi metu patinas padaro lizdą su įpintais augalais. Paplitęs Indijos šiaurinėje dalyje.


Image:Colisa lalia.jpg|Įvairiausių formų mažieji guramiai
Image:Colisa lalia Neon Red 1.jpg
Image:Colisa lalia Neon Blue 2.jpg
Absurd

**Absurd** – viena ryškiausių Vokietijos NSBM žanro grupių.

## Nariai

### Dabartiniai
* Wolf – bosinė gitara, vokalas
* Unhold – būgnai

### Buvę
* Hendrick Möbus (taip pat žinomas kaip Jarl Flagg Nidhögg) – būgnai (1992–1999)
* Andreas K. – bosinė gitara
* Tormentor – gitara
* Ragnare – vokalas (gyvuose pasirodymuose)

## Diskografija

### Albumai
* Facta Loquuntur (1996)
* Werwolfthron (2001) 
* Totenlieder (2003)
* Blutgericht (2005)

### Demo
* God’s Death (1992) 
* Death From the Forest (1993)
* Sadness (1993) 
* Out of the Dungeon (1994) 
* Uebungsraum (1994) 
* Thuringian Pagan Madness (1995) 
* Sonnenritter (1999)

### Kita
* God’s Death / Sadness (Best of/Compilation, 1994) 
* Totenburg / Die Eiche (Split 7" EP, 1996)
* Asgardsrei (EP, 1999)
* Absurd – Wolfskrieger / Pantheon – Galdur Vikodlaks (Split CD, 2002)
* Raubritter (EP, 2004)
* Ein kleiner Vorgeschmack (Promo singlas, 2005)
* Grimmige Volksmusik (EP, 2005)
Vasara

**Vasara** – vienas iš keturių metų laikų vidutinio klimato zonose. Pasižymi šiltu oru.

Šiaurės pusrutulyje kalendorine vasara laikomi birželio, liepos ir rugpjūčio mėnesiai. Astronominė vasara prasideda apie birželio 21 dieną (vasaros saulėgrįžos dieną), baigiasi apie rugsėjo 23 d. (rudens lygiadienio dieną). Pietų pusrutulyje vasara - gruodžio, sausio ir vasario mėnesiais, astronominė – nuo gruodžio 21 (arba 22) d. (ten tai yra vasaros saulėgrįžos diena) iki kovo 20 (arba 21) d. (ten tai yra rudens lygiadienio diena).

## Žodžio kilmė

Manoma, kad žodis yra indoeuropietiškos kilmės, archajiškas. Tikriausiai jis gali būti siejamas su sanskrito žodžiu *vāsará*, reiškiančiu „ankstyvas, rytinis“. Jis, savo ruožtu, kilęs nuo *[[Ušasė|uṣás]]* („aušra“) ir veiksmažodžių *vas-/ucchati* bei *uṣ-/oṣati*, reiškiančių „aušti, švisti, degti“. Toks apibūdinimas gali reikšti tai, kad vasarą anksti švinta, arba pati vasara suprantama kaip išaušimas, švytėjimas (plg. lietuvių *išaušti, praaušti* reikšmę „prasidėti (apie pavasarį, vasarą)“, pvz., *Išaũš šilta vasarėlė, žaliuos tavo lapeliai*). Kitos versijos teigia, kad žodis susijęs su senąja indoeuropiečių šaknimi *vas-*, reiškiančia „geras, gerai“. Tokiu principu sudarytas slavų žodis *vesna* – „pavasaris“.

## Šaltiniai
Ruduo

**Ruduo** – vienas iš keturių metų laikų vidutinio klimato zonose. Prieš rudenį būna vasara, po jo eina žiema. Rudenį įsivyrauja vėsios, apsiniaukusios, lietingos dienos, ilgėjant naktims dažnai susidaro rūkai, vyraujant giedriems ir sausiems orams – šalnos.

Rudens pradžia ir pabaiga laikoma priklausomai nuo kriterijų:
* kalendorinis (arba meteorologinis) ruduo Šiaurės pusrutulyje yra rugsėjis, spalis ir lapkritis, o Pietų pusrutulyje – kovas, balandis ir gegužė;
* astronominiu požiūriu ruduo prasideda per rudens lygiadienį – Šiaurės pusrutulyje rugsėjo 22-23 d., Pietų pusrutulyje kovo 20-21 d.;
* klimatiniu požiūriu žiema prasideda, kai paros vidutinė temperatūra nukrinta žemiau 15 °C.

Airių kalendorius, kuriame dar vis naudojamas keltiškasis ciklas, ruduo apima rugpjūtį, rugsėjį ir spalį. Tuo tarpu kinų astronomijoje ruduo prasideda apie rugpjūčio 7 d. Kai kurios senovės civilizacijos metus skaičiavo nuo rudens.

2006 m. ruduo buvo šilčiausias per 500 metų, tai siejama su visuotiniu atšilimu.

## Lietuvoje

Kalendorinio rudens mėnesiais, nuo rugsėjo iki lapkričio aukščiausia temperatūra buvo 2015 m. rugsėjo 1 d. Druskininkuose +35,1 °C, žemiausia – 1998 m. lapkričio 21 d. Varėnoje -23,0 °C.

## Ruduo kultūroje

Žymus vokiečių poetas Rainer Maria Rilke rudenį aprašė vienoje jo garsių poemų *Herbsttag* („Rudens diena“). Kristijono Donelaičio „Metuose“ rudeniui yra paskirta dalis „Rudens gėrybės“, kurioje jaučiama nostalgija. JAV kultūroje rudenį daug kas sieja su helovino švente, Lietuvoje – su Vėlinėmis.

## Galerija

Sakele rudeni.JPG|Medžio šakelė rudenį
Rudaniniai lapai.JPG|Rudens lapai


## Ruduo mene

Vaizdas:Autumn from Allegories of the Four Seasons by Hyacinthe Collin de Vermont.jpg|„Ruduo“, Hyacinthe Collin de Vermont, XVIII a.
Vaizdas:Hugues Merle - Falling Leaves, Allegory of Autumn (3692830).jpg|„Krentantys lapai: rudens alegorija“, Hugues Merle, XIX a.
Vaizdas:Camille Pissarro - Automne, Peupliers, Eragny (Autumn, Poplars, Eragny) - Google Art Project.jpg|„Ruduo, tuopos, Eranji“, Camille Pissarro, 1894 m.
Vaizdas:Edward Okuń - Apoteoza Jesieni 1916.jpg|„Rudens apoteozė“, Edward Okuń, 1916 m.
Vaizdas:Arcimboldo - Les saisons - L'automne.jpg|„Ruduo“, Giuseppe Arcimboldo, 1573 m.


## Šaltiniai
Lituanistika

**Lituanistika** ( – lietuvis, lietuviškas) – baltistikos pošakis, tiriantis lietuvių kalbą, literatūrą ir tautosaką. Lietuvių kalbos ir literatūros specialistai, mokytojai vadinami lituanistais. Lituanistika kaip studijų programa yra Vilniaus universiteto Filologijos fakultete. Užsienio universitetuose lituanistika studijuojama kaip baltistikos dalis. 

## Istorija
1939 metais įkurtas Lituanistikos institutas. Nuo 1945 metų VPU veikia Lituanistikos fakultetas. Vilniuje įsteigtas Lietuvių kalbos institutas. Vilniaus universiteto bibliotekoje įrengta Lituanistikos skaitykla.

## Nuorodos
* Tarptautinė mokslinė duomenų bazė „Lituanistika“
* Lituanistikos tradicijų ir paveldo svetainė
*
FIFA konfederacijų taurė

**FIFA konfederacijų taurė** buvo kas ketverius metus FIFA organizuojamos tarptautinio futbolo varžybos, kuriose dalyvaudavo 8 nacionalinės rinktinės:
* 6 konfederacijų atstovai:
** CAF – Afrikos čempionai
** CONMEBOL – Pietų Amerikos čempionai
** UEFA – Europos čempionai
** AFC – Azijos čempionai
** OFC – Okeanijos čempionai
** CONCACAF – Šiaurės ir Centrinės Amerikos bei Karibų jūros regiono čempionai
* Pasaulio čempionai. Jei pasaulio čempionai yra ir žemyno čempionai, turnyre dalyvauja žemyno čempionato finalininkai.
* Turnyro šeimininkai.

Turnyras išsivystė iš Karaliaus Fahdo taurės, organizuotos Saudo Arabijoje 1992 ir 1995 metais. 1997 metais FIFA perėmė taurės organizavimą ir pavadino turnyrą Konfederacijų taure. Iki 2005 metų turnyras buvo organizuojamas kas dvejus metus, nuo 2005 metų nuspręsta organizuoti tik kartą per ketverius metus. Paskutinį kartą turnyras vyko 2017 metais, 2019 m. buvo nutarta panaikinti šį turnyrą. Turnyro vietą futbolo tvarkaraštyje užėmė atnaujinta FIFA Arabų taurė, bei išplėsta FIFA Pasaulio futbolo klubų taurė.

Turnyro laimėtojais keturis kartus yra tapusi  rinktinė, du kartus laimėjo  rinktinė, po vieną kartą laimėjo , ,  ir  komandos.

## Rezultatai

**Karaliaus Fahdo taurė**

**Konfederacijų taurė**
Danijos vyrų futbolo rinktinė

**Danijos vyrų futbolo rinktinė** () – Danijos Karalystei atstovaujanti futbolo komanda. Reikšmingiausias titulas – 1992 m. Europos čempionai. Taip pat danai yra laimėję olimpines žaidynes (1906 m.), Konfederacijų taurę (1995 m.).

## Dalyvavimas Europos čempionatuose
* 1960 – 
* 1964 – 4 vieta
* 1968 – 1980 – 
* 1984 – pusfinalis
* 1988 – I etapas
* 1992 – **1 vieta** 
* 1996 – I etapas
* 2000 – I etapas
* 2004 – ketvirtfinalis
* 2008 – 
* 2012 – I etapas
* 2016 – 
* 2020 – pusfinalis
* 2024 – aštuntfinalis

## Dalyvavimas pasaulio čempionatuose

## Garsiausi pastarųjų dešimtmečių žaidėjai

* Ivan Nielsen
* John Sivebæk
* Michael Laudrup
* Kim Vilfort
* Henrik Andersen
* Lars Olsen
* Flemming Povlsen
* Brian Laudrup
* Peter Schmeichel
* Jan Heintze
* Stig Tøfting
* Ebbe Sand
* Thomas Gravesen
* Jon Dahl Tomasson
* Dennis Rommedahl
* Christian Eriksen

## Treneriai

*  Charles Williams (1908–1910 m.)
*  Axel Andersen Byrval (1913–1915, 1917–1918 m.)
*  Arne Sørensen (1956–1961 m.)
*  Poul Petersen (1962–1966 m.)
*  Rudi Strittich (1970–1975 m.)
*  Kurt „Nikkelaj“ Nielsen (1976–1979 m.)
*  Sepp Piontek (1979–1990 m.)
*  Richard Møller Nielsen (1987–1988, 1990–1996 m.)
*  Bo Johansson (1996–2000 m.)
*  Morten Olsen (2000–2015 m.)
*  Åge Hareide (2016–2020 m.)
*  Kasper Hjulmand (2020– m.)


## Rungtynės prieš lietuvius

* 2025 m. birželio 10 d. draugiškose rungtynėse prieš Lietuvą, danai sutriuškino lietuvius rezultatu 5-0.
----

## Šaltiniai

## Nuorodos

* Oficiali rinktinės svetainė
Storalūpė koliza

**Storalūpė koliza** arba **labijoza** (*Colisa labiosus*) – guraminių (*Osphronemidae*) šeimos žuvis. Labai panaši į dryžąją kolizą (*Colisa fasciata*). Žinomos kelios hibridinės formos. Dažnai auginama akvariumuose. Dydis – iki 10 cm. Paplitusi lokaliai Mianmare, Iravedžio upėje. 

## Nuorodos
* Colisa labiosa (Day, 1877)
Jurgiškiai (reikšmės)

**Jurgiškiais** vadinami kaimai:

* Alytaus rajone;
* Jurbarko rajone;
* Kalvarijos savivaldybėje;
* Rokiškio rajone.
Rumunijos vyrų futbolo rinktinė

**Rumunijos futbolo rinktinė** – Rumunijos Respublikai atstovaujanti futbolo komanda. Tiek pasaulio, tiek Europos čempionatuose aukščiausia pasiekta riba – ketvirtfinalis. Rumunija – viena iš nedaugelio komandų (su Brazilija, Belgija ir Prancūzija), kuri dalyvavo 3 pirmuose (prieškariniuose) pasaulio čempionatuose.

## Dalyvavimas Europos čempionatuose
* 1960 – 1980 – 
* 1984 – I etapas
* 1988 – 
* 1992 – 
* 1996 – I etapas
* 2000 – ketvirtfinalis
* 2004 – 
* 2008 – I etapas
* 2012 – 
* 2016 – I etapas
* 2021 – 
* 2024 – aštuntfinalis

## Dalyvavimas pasaulio čempionatuose

## Svarbiausi žaidėjai
(pastarojo laikotarpio, pagal sužaistų rungtynių sk.)
* Dorinel Munteanu
* Cosmin Contra
* Bogdan Lobonţ
* Adrian Mutu
* Cristian Chivu
* Ionel Ganea
* Mirel Rădoi
* Florentin Petre
* Răzvan Raţ
* Octavian Popescu

## Treneriai
Trenerių sąrašas nuo 1922 m.:


*  Teofil Moraru (1922–1923)
*  Constantin Rădulescu (1923, 1928–1934, 1935–1938)
*  Adrian Suciu (1923–1924)
*  Teofil Moraru (1924–1928)
*  Josef Uridil (1934)
*  Peter Farmer (1934–1935)
*  Alexandru Săvulescu 1938)
*  Liviu Iuga (1938–1939, 1940)
*  Virgil Economu (1939–1940, 1941–1942, 1946)
*  Ion Lăpușneanu (1942)
*  Emerich Vogl (1943, 1947, 1948, 1949, 1950–1952)
*  Coloman Braun-Bogdan (1945)
*  Colea Vâlcov (1947)
*  Francisc Ronnay (1947)
*  Colea Vâlcov (1948, 1949)
*  Petre Steinbach (1948)
*  Iuliu Baratky (1948)
*  Ion Mihăilescu (1949)
*  Gheorghe Albu (1950)
*  Volodea Vâlcov (1950)
*  Gheorghe Popescu (1951–1953, 1954–1955, 1961, 1962)
*  Ștefan Dobay (1953–1954)
*  Augustin Botescu (1958–1960)
*  Constantin Teașcă (1962, 1967)
*  Silviu Ploeșteanu (1962–1963)
*  Ilie Oană (1965–1966, 1967)
*  Bazil Marian (1967)
*  Angelo Niculescu (1967–1971, 1972)
*  Gheorghe Ola (1972)
*  Valentin Stănescu (1973–1975, 1980–1981)
*  Cornel Drăgușin (1975)
*  Ștefan Kovács (1976–1979, 1980)
*  Florin Halagian (1979)
*  Constantin Cernăianu (1979)
*  Mircea Lucescu (1981–1986)
*  Emerich Jenei (1986–1990)
*  Gheorghe Constantin (1990)
*  Mircea Rădulescu (1990–1992)
*  Cornel Dinu (1992–1993)
*  Anghel Iordănescu (1993–1998, 2001–2004, 2014–2016)
*  Victor Pițurcă (1998–1999)
*  Emerich Jenei (2000)
*  Ladislau Bölöni (2000–2001)
*  Gheorghe Hagi (2001)
*  Victor Pițurcă (2005–2009, 2011–2014)
*  Răzvan Lucescu (2009–2011)
*  Christoph Daum (2016–2017)
*  Cosmin Contra (2017–2019)
*  Mirel Rădoi (2019–2021)
*  Edward Iordănescu (2022–)


## Nuorodos

* Rinktinės svetainė
* Daugiausiai sužaidę ir įvarčių įmušę žaidėjai
Herbert Quandt

**Herbert Werner Quandt** (1910 m. birželio 22 d. Pritzwalk – 1982 m. liepos 2 d. Kylis) – vokiečių pramonininkas, Quandt šeimos narys, pramonininko Günther Quandt sūnus, Harald Quandt įbrolis.

Po tėvo mirties 1954 m. Herbertas ir įbrolis Haraldas Quandtas paveldėjo įmonių konglomeratą: akumuliatorių fabriką AG (AFA), vėliau VARTA, BMW ir Altana AG. Tęsė tėvo pradėtą veiklą, plėtojo pramonės bendrovių veiklą.

## Literatūra

* Rüdiger Jungbluth: *Die Quandts: Ihr leiser Aufstieg zur mächtigsten Wirtschaftsdynastie Deutschlands*. Campus 2002 ISBN 3-593-36940-0.

## Nuorodos
* Herbert Quandt Stiftung  H. Kvandto paramos fondas
* BMW-Stiftung Herbert Quandt  BMW H. Kvandto paramos fondas
* Prignitz žodynas Herbertą Quandtą 
* Genealoginio portalo Wikitree informacija
Tadžikistano vyrų futbolo rinktinė

**Tadžikistano vyrų futbolo rinktinė** – Tadžikistanui atstovaujanti futbolo komanda. Sudaryta 1992 m., subyrėjus TSRS ir pasitraukus iš TSRS ir NVS rinktinių. FIFA priklauso nuo 1994 m.

Ilgą laiką buvo viena iš silpnesnių Azijos rinktinių. 2006 m. laimėjo AFC Iššūkio taurę (silpnesnių Azijos komandų čempionatas). Finale tadžikai rezultatu 4:0 sutriuškino Šri Lankos rinktinę.

2024 m. debiutavo Azijos čempionate: grupėje sužaidė lygiosiomis su Kinija, pralaimėjo Katarui, bet nugalėjo Libaną ir išsyk pateko į aštuntfinalį. Ten kroatų trenerio Petaro Šegrto vadovaujami tadžikai po baudinių serijos nugalėjo Jungtinių Arabų Emyratų rinktinę ir pateko į ketvirtfinalį. Jame rezultatu 0:1 nusileido Jordanijos rinktinei.

## Dalyvavimas čempionatuose

### Pasaulio čempionatas
* 1930–1994 – 
* 1998–2022 – 

### Azijos taurė
* 1956–1994 – 
* 1996–2019 – 
* 2023 – ketvirtfinalis

### [[AFC Iššūkio taurė]]
* 2006 – **1 vieta**
* 2008 – 2 vieta
* 2010 – 3 vieta
* 2012 – I etapas

## Pasižymėję žaidėjai
* Jusufas Rabijevas – 4 įvarčiai AFC Iššūkio taurės turnyre
* Vahdatas Chanonovas (2018–)

## Treneriai


*  Šarif Nazarov (1992–1994, 1999, 2003)
*  Vladimir Gulamhaidarov (1994–1995)
*  Abdulla Muradov (1996)
*  Zair Babajev (1997–1998, 2004)
*  Salachiddin Gafurov (2000–2002)
*  Machmadžan Chabibulajev (2007)
*  Pulad Kadirov (2008–2011)
*  Alimdžan Rafikov (2011–2012)
*  Kemal Alispahić (2012)
*  Nikola Kavazović (2012–2013)
*  Mubin Ergašev (2013, 2015–2016)
*  Muchsin Muchammadijev (2013–2015)
*  Hakim Fuzailov (2016–2018)
*  Ališer Tuchtajev (2018)
*  Usmon Tošev (2018–2021)
*  Petar Šegrt (2022–)


## Šaltiniai
Kenterberio arkivyskupas

**Kenterberio arkivyskupas** – dvasinis Anglikonų bažnyčios vadovas. Jo vyskupo sostas – Kenterberio katedra. Dabartiniu Kenterberio arkivyskupu yra paskirtas Džastinas Velbis (anglų: *Justin Welby*).

Arkivyskupo pareigos:
# vyskupas, Kenterberio diecezija;
# Kenterberio bažnytinės provincijos metropolitas;
# Visos Anglijos primas;
# Dvasinis lordas (lordas vyskupas), Lordų Rūmų narys;
# Anglikonų Bažnyčios vadovas.
Šabas

**Šabas** (hebr. *שבת*, *šabbāt*, „poilsis“) – judėjų kassavaitinė šventė, prasidedanti penktadienio saulėlydžio metu ir pasibaigianti šeštadienio vakare (tradiciškai – kai danguje pamatomos 3 žvaigždės). Pagal Tanachą šabas turi tris tikslus:
# Priminti izraeliečiams, kad Dievas per šešias dienas sukūrė visatą, o septintąją dieną ilsėjosi.
# Priminti izraeliečiams, kad Dievas juos išvedė iš Egipto vergovės.
# Priminti izraeliečiams, apie Dievo pažadėtus Mesijo laikus ir juos per šabą pajusti.

Šabo metu judėjams draudžiama dirbti, kurti ugnį maisto gaminimui ar net toli keliauti iš savo namų. Talmude surašyti 39 darbai, kuriuos rabinai draudžia dirbti per šabą. Mozės laikais už darbą šabo metu buvo skiriama mirties bausmė – užmėtymas akmenimis.

## Nuorodos
* Viskas apie šabą, garso ir vaizdo informacija
Korifanta

**Korifanta** (*Coryphantha*) – kaktusinių (*Cactaceae*) šeimos augalų gentis, kuriai priklauso cilindriškos ir rutuliškos formos kaktusai. Tai viena iš didžiausių kaktusų genčių. Paplitę pietų JAV, Meksikoje.

Gentyje yra 42 rūšys:
*Stambiadyglė korifanta (*Coryphantha bowringii*)
*Lankadyglė korifanta (*Coryphantha bumamma*)
**[[Coryphantha compacta]]*
*Pūkuotoji korifanta (*Coryphantha elephantidens*)
*Stačioji korifanta (*Coryphantha erecta*)
**[[Coryphantha difficilis]]*
*Džordžo korifanta (*Coryphantha georgii*)
*Ilgaragė korifanta (*Coryphantha longicornis*)
*Veltininė korifanta (*Coryphantha neglecta*)
**[[Coryphantha nickelsiae]]*
*Blyškioji korifanta (*Coryphantha pallida*)
*Palmero korifanta (*Coryphantha palmeri*)
*Ežinė korifanta (*Coryphantha pseudoechinus*)
**[[Coryphantha radians]]*
*Bukoji korifanta (*Coryphantha retusa*)
**[[Coryphantha robustispina]]*
**[[Coryphantha salinensis]]*
*Vislioji korifanta (*Coryphantha vivipara*)
*Tankiadyglė korifanta (*Coryphantha werdermannii*)

ir kt.
Fariziejai

**Fariziejai** ( – *atskirtieji*) – judėjų sukurta religinė sekta, religinė–politinė partija Judėjoje I amžiuje.

Religinėms fariziejų pažiūroms būdingas tikėjimas sielos nemirtingumu ir pomirtiniu atpildu,  taip pat teiginys apie žmogaus valios laisvės ribotumą.

Fariziejais taip pat vadinami labai žydų gerbiami Mozės įstatymų žinovai, pas kuriuos einama klausti patarimų, pamokymų ar paaiškinimų.

Fariziejų partijai priklausė turtingi vergvaldžiai, prekybininkai, aukštoji dvasininkija. Jie žinojo kiekvieną judėjų įstatymą ar net Toros raidę, tačiau labai konfliktavo su sadukiejais dėl Toros įstatymų aiškinimo.

Fariziejai kėlė žmonių masių nepasitenkinimą ne tik tuo, kad gynė stambiųjų vergvaldžių interesus, bet ir dėl to, kad save laikė vieninteliais „dievo išrinktosios“ tautos atstovais.
Pagėgių savivaldybės taryba 2000–2003 m.

**[[Pagėgių savivaldybės taryba]]** Pagėgių savivaldybės atstovaujamoji institucija, išrinkta 2000 m. kovo 19 d.

### Rinkimuose dalyvavusios partijos

### Tarybos nariai

## Veikla
Savivaldybės meru išrinktas Vaclovas Algirdas Mišeikis.

## Nuorodos
Oficiali svetainė
Pūkuotoji korifanta

**Pūkuotoji korifanta** (*Coryphantha elephantidens*) – kaktusinių (*Cactaceae*) šeimos augalas. Stiebas suplotos rutuliškos formos, iki 25 cm skersmens, su savotiškais gumburėliais, ant kurių yra po vieną areolę. Iš kiekvienos areolės išauga 5-9 dygliai. Žiedai rausvai violetiniai, su šviesesnėmis žiotimis. Pražysta maždaug 10 ir daugiau metų amžiaus.

Auga centrinėje Meksikoje. Dauginama sėklomis.
Sadukiejai

**Sadukiejai** (Zadokiejai) – Sadoko palikuonys, judėjų sekta, susikūrusi II a. pr. m. e. ir egzistavusi iki I a.

Vėliau sadukiejai tapo Izraelio politine partija, nepripažįstančia Tanache paminėto prisikėlimo iš numirusiųjų, angelų ir sielų egzistavimo, bet pripažįstanti visus kitus Tanacho ritualus bei tiesas.

Sadukiejams atstovavo Jeruzalės diduomenė, dvasininkų aristokratijos ideologai. Nuo fariziejų skyrėsi tiktai kitokiu kai kurių religinių klausimų traktavimu: jie tikėjo laisva žmogaus valia, reikalavo griežtai laikytis rašytų įstatymų, nepripažino kūno prisikėlimo iš numirusių.

Sadukiejai laikėsi nusistatymo „Dantis už dantį, akis už akį“ keršto tradicijų, tačiau fariziejai, tikėję nuodėmių atleidimu, tam prieštaravo.